MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2011

K bodu programu

návrh všeobecne záväzného nariadenia, ktorým sa mení a dopĺňa všeobecne záväzné nariadenie Mesta Žilina č. 21/2009, upravujúce zásady hospodárenia a nakladania s majetkom Mesta Žilina

Materiál obsahuje: 				      		Materiál prerokovaný:

1.	Návrh na uznesenie					Mestská rada (7.2.2011)
2.	Dôvodová správa	
3.	Návrh VZN
4.	Príloha č. 1 – Zásady postupu pri výkone funkcie
5.	Príloha č. 2 – úplné znenie VZN s vyznačenými zmenami				

Predkladá: 

Ing. Dušan Petrík
prednosta MsÚ v Žiline

Zodpovedný za vypracovanie:

JUDr. Jakub Ulaher
poverený riadením odboru právneho a majetkového

Žilina, február 2011
NÁVRH NA UZNESENIE

Uznesenie č.__/2011

Mestské zastupiteľstvo v Žiline

I.	schvaľuje

1.	návrh všeobecne záväzného nariadenia, ktorým sa mení a dopĺňa všeobecne záväzné nariadenie Mesta Žilina č. 21/2009, upravujúce zásady hospodárenia a nakladania s majetkom Mesta Žilina

2.	3/5 väčšinou všetkých poslancov ako prípady hodné osobitného zreteľa pri nájmoch majetku mesta:
a)	všetky nájmy majetku mesta na dobu určitú v trvaní maximálne 1 rok,
b)	nájmy majetku na dobu neurčitú,
c)	užívanie nehnuteľností mesta za účelom umiestnenia reklamných a informačných zariadení podľa všeobecne záväzného nariadenia mesta Žilina č. 14/2007 o reklamných, informačných a propagačných zariadeniach na území mesta Žilina

DÔVODOVÁ SPRÁVA

A. Všeobecná časť
	Zásady hospodárenia s majetkom obce sú (popri zákone č. 138/1991 Zb. o majetku obcí – ďalej len „zákon o majetku obcí“) základným dokumentom obce, upravujúcim nakladanie s jej majetkom. V podmienkach Mesta Žilina boli aktuálne platné a účinné zásady hospodárenia a nakladania s majetkom Mesta Žilina prijaté ako všeobecne záväzné nariadenie (ďalej len „nariadenie“) č. 21/2009, účinné od 1.1.2010.
	Nakoľko zákonom č. 507/2010 Z. z., publikovaným dňa 28.12.2010, došlo k zmene a doplneniu zákona o majetku obcí s účinnosťou už od 1.1.2011, je nevyhnutné pristúpiť aj k revízii nariadenia č. 21/2009. Keďže táto zmena bude vykonaná novelizáciou nariadenia, táto musí byť schválená 3/5 väčšinou prítomných poslancov (§ 12 ods. 7 druhá veta za bodkočiarkou zákona č. 369/1990 Zb. o obecnom zriadení).
Nariadenie v podstate len reaguje na niektoré novinky, zavedené novelou zákona o majetku obcí, pričom tiež v rámci revízie pôvodného nariadenia prináša aj niektoré formálne štylistické zmeny a opravy.
	Podrobnejšie zdôvodnenie k jednotlivým bodom predkladaného návrhu nariadenia je uvedené v osobitnej časti tejto dôvodovej správy.
	Predkladaný návrh nariadenia je v súlade s právnymi predpismi, pričom jeho dopad na rozpočet Mesta Žilina je neutrálny, nakoľko novela zákona o majetku obcí nestanovuje nové povinnosti, ktoré by si vyžadovali zvýšené náklady.
	Materiál bol prerokovaný v Mestskej rade, na základe jej pripomienky sa prikladá aj úplné znenie pôvodného textu Zásad hospodárenia s vyznačenými zmenami. Návrh nariadenia bol zverejnený v zákonnej lehote príslušným spôsobom.

B. Osobitná časť
Článok I:
K bodu 1.
Reaguje sa na doplnenie § 9 ods. 1 zákona o majetku obcí, kde sa preberá zákonná úprava. Uvedený bod musia obsahovať zásady hospodárenia.
K bodom 2., 3., 4., 5., 6.
Zákon čiastočne mení formuláciu výpočtu záležitostí, ktoré vždy podliehajú schváleniu mestským zastupiteľstvom, pričom dopĺňa niektoré nové pravidlá (napr. schválenie vkladu akéhokoľvek majetku v akejkoľvek hodnote do obchodných spoločností – bod 4.) a toto sa reflektuje aj v novom texte Zásad. Ide teda o povinnosť vzniknutú zo zákona.
K bodom 7., 8., 9., 10.
Legislatívno-technická úprava, spočívajúca v gramaticko-štylistickom vyčistení pôvodného textu.
K bodu 11.
Reaguje sa na zmenu zákonných podmienok pre prevody majetku v prípadoch hodných osobitného zreteľa (povinná 3/5 väčšina všetkých, nielen prítomných poslancov, povinnosť zverejniť zámer vopred, odôvodnenie prípadu hodného osobitného zreteľa; toto odôvodnenie však v praxi bolo uvádzané aj v doteraz predkladaných materiáloch).
K bodom 12., 13.
Legislatívno-technická úprava ako reakcia na zavedenie povinnosti schváliť podmienky obchodnej verejnej súťaže mestským zastupiteľstvom.
K bodu 14.
Obdobné procesné pravidlá ako pri odpredajoch majetku v prípadoch hodných osobitného zreteľa sa uplatňujú aj pri prenájmoch majetku v prípadoch hodných osobitného zreteľa. Vzhľadom na to, že doterajšie znenie nariadenia č. 21/2009 bolo prijímané 3/5 väčšinou prítomných poslancov (čo bolo zákonné kvórum pre prijatie nariadenia i schválenie generálnych prípadov hodných osobitného zreteľa), bude potrebné opätovne preschváliť tieto vybrané prípady hodné osobitného zreteľa (v tomto materiáli ako bod I. 2. uznesenia) s nasledovným odôvodnením (§ 9a ods. 9 písm. c) zákona o majetku obcí) týchto prípadov:
1.	K bodu I. 2. písm.  a) uznesenia: ide najmä, nie však výlučne o prípady bežného a operatívneho nájmu majetku mesta, ako napr. nájmy pozemkov pod BTS vysielače mobilných operátorov, ktorí z dôvodu ochrany investície požadujú nájom v trvaní aspoň 1 rok a v danej lokalite nie je pre konkrétnu nehnuteľnosť možnosť iného využitia, ďalej nájom pozemkov pod letnými terasami na obdobie letnej sezóny, nájom pozemkov pod predajnými stánkami na kultúrnych akciách mesta, dočasný nájom pozemkov pre atrakcie, lunaparky, cirkusy, sezónny predaj produktov na trhoviskách, pod ktorými sú pozemky vo vlastníctve mesta
2.	K bodu I. 2. písm. b) uznesenia: pri nájmoch na dobu neurčitú je možnosť tieto kedykoľvek vypovedať, pričom výpovedná lehota je maximálne trojmesačná (článok 12 ods. 4 tretia veta nariadenia č. 21/2009). Tieto nájmy sa využívajú najmä pri dočasnom operatívnom riešení nájmov pozemkov, ktorými sa zabezpečuje dočasný prístup k nehnuteľnostiam (do momentu majetkovoprávneho usporiadania), prenájom pozemkov pod predajné stánky, prenájom priestorov v kultúrnych domoch a iné.
3.	K bodu I. 2. písm. c) uznesenia: podmienky a uzatváranie nájomných zmlúv pre tzv. RIP zariadenia sú presne stanovené v nariadení č. 14/2007 o reklamných, informačných a propagačných zariadeniach na území mesta Žilina
K všetkým uvedeným prípadom hodným osobitného zreteľa predkladateľ ďalej uvádza, že ide o potrebu operatívne a promptne zabezpečovať maximálne zhodnocovanie dočasne nepotrebného majetku mesta jeho prenechaním do užívania cestou nájmu. Vzhľadom na zákonnú minimálnu periodicitu zasadnutí mestského zastupiteľstva (raz za 3 mesiace) by bol proces uzatvárania bežných nájomných zmlúv prakticky paralyzovaný požiadavkou schvaľovať uzavretie každej takejto zmluvy v zastupiteľstve, čo je vypuklé najmä pri krátkodobých nájmoch, ktoré však nespĺňajú zákonnú výnimku (max. 10 kalendárnych dní v mesiaci - § 9a ods. 9 písm. b) zákona o majetku obcí). To by malo za následok aj negatívny dopad na príjmovú časť rozpočtu mesta, keďže by mohli absentovať tituly na zhodnocovanie majetku mesta cestou nájmu. Mesto je povinné nakladať hospodárne so svojim majetkom a snažiť sa maximalizovať svoje príjmy.  Uvedená koncepcia sa v praxi osvedčila od účinnosti nariadenia č. 21/2009 (t.j. pôvodného textu Zásad) a nespôsobuje žiadne problémy. Závažnejšie prípady, najmä fixné doby nájmu nad 1 rok, stále ostávajú v kompetencii mestského zastupiteľstva. Treba tiež podotknúť, že sa len kopíruje už existujúci stav, a teda nedochádza k zužovaniu kompetencii mestského zastupiteľstva pri rozhodovaní o nájmoch. Zásady hospodárenia predstavujú vymedzenie rámca kompetencií primátora mesta v určitých úkonoch s predchádzajúcim súhlasom zastupiteľstva.
Zámer prenajať majetok uvedeným spôsobom (k bodu I. 2 návrhu uznesenia) je v zmysle zákonných požiadaviek zverejnený na úradnej tabuli mesta a jeho internetovej stránke od 4.2.2011).
K bodu 15.
Navrhnutý text reaguje na novozavedenú zákonnú povinnosť pri nakladaní s cennými papiermi a majetkovými podielmi mesta na právnických osobách, ak tým dochádza k zmene vlastníctva (napr. predaj obchodného podielu mesta alebo akcií), postupovať podľa zásad prevodu vlastníctva iného majetku mesta. Zároveň sa tiež doplnili niektoré rámcové ustanovenia o výkone práv mesta ako spoločníka v právnických osobách, najmä v obchodných spoločnostiach. Mesto Žilina ako spoločníka týchto osôb zastupuje primátor mesta ako jeho štatutárny orgán, ktorý sa môže zúčastňovať napr. na valných zhromaždeniach a pod. Zavádza sa tiež povinnosť zástupcov mesta v uvedených právnických osobách (napr. členov dozorných rád, predstavenstiev, konateľov) postupovať v záujme ochrany práv mesta. Odkazuje sa tu na Zásady postupu pri výkone funkcie delegovaných zástupcov mesta v obchodných spoločnostiach a iných organizáciách, v ktorých má majetkový podiel Mesto Žilina zo dňa 26.5.2008. Ide o akt primátora ako štatutárneho orgánu mesta, ktorý z titulu svojej funkcie vykonáva spoločnícke práva mesta. Tieto zásady tvoria pre lepšiu informovanosť aj prílohu č. 1 tohto materiálu.
Článok II:
Nie je dôvod na neskoršie nadobudnutie účinnosti tohto nariadenia, naopak cieľom je zaviesť ho do praxe čo najskôr, takže nariadenie nadobudne účinnosť 15-tym dňom od jeho vyvesenia na úradnej tabuli mesta.

NÁVRH

Všeobecne záväznéHO nariadeniA

č. ...../..........,

ktorým sa mení a dopĺňa všeobecne záväzné nariadenie Mesta Žilina č. 21/2009, upravujúce zásady hospodárenia a nakladania s majetkom Mesta Žilina

Mesto Žilina na základe samostatnej pôsobnosti podľa článku 68 Ústavy Slovenskej republiky a podľa  a § 4 ods. 3 písm. a), § 6 ods. 1 a § 8 ods. 6 zákona SNR č. 369/1990 Zb. o obecnom zriadení v znení neskorších predpisov a podľa § 9 ods. 1 zákona SNR č. 369/1991 Zb. o majetku obcí v znení  neskorších predpisov vydáva toto

všeobecne záväzné nariadenie, ktorým sa mení a dopĺňa všeobecne záväzné nariadenie Mesta Žilina č. 21/2009, upravujúce zásady hospodárenia a nakladania s majetkom Mesta Žilina.

Čl. I

Všeobecne záväzné nariadenie Mesta Žilina č. 21/2009, upravujúce zásady hospodárenia a nakladania s majetkom Mesta Žilina, sa mení a dopĺňa takto:

1.	V článku 1 sa v odseku 2 na konci vety bodka nahrádza čiarkou a odsek 2 sa dopĺňa písmenom m), ktoré znie:
„m) spôsoby výkonu práv vyplývajúcich z vlastníctva cenných papierov a majetkových podielov na  právnických osobách založených mestom alebo v ktorých má mesto postavenie ovládajúcej osoby alebo rozhodujúci vplyv s dôrazom na transparentnosť a efektívnosť nakladania s majetkom.“

2.	V článku 4 ods. 3 písm. a) znie:
„a) spôsob prevodu vlastníctva nehnuteľného majetku na základe právnych úkonov s výnimkou prípadu, ak je mesto povinné previesť nehnuteľný majetok podľa osobitného predpisu,“

3.	V článku 4 ods. 3 písm. b) znie:
„b) prevody vlastníctva hnuteľného majetku na základe právnych úkonov, ktorého zostatková cena je 3500 € a viac,“

4.	V článku 4 ods. 3 písm. h) znie:
„h) vklady majetku mesta do majetku zakladaných alebo existujúcich obchodných spoločností a iných právnických osôb s účasťou mesta,“

5.	V článku 4 ods. 3 písmeno i) znie:
„i) podmienky obchodnej verejnej súťaže, ak sa má prevod vlastníctva nehnuteľného majetku realizovať na základe obchodnej verejnej súťaže,“

6.	V článku 4 ods. 3 sa za písmeno i) vkladajú nové písmená j) a k), ktoré znejú:
„j) prevody vlastníctva nehnuteľného majetku, ak sa realizujú priamym predajom,“  
 k) koncesné zmluvy na uskutočňovanie stavebných prác alebo koncesné zmluvy na poskytnutie služby uzatvorené podľa osobitného predpisu, a to 3/5 väčšinou všetkých poslancov,“
Doterajšie písmená j) až p) sa označujú ako písmená l) až s).

7.	V článku 4 ods. 3 písm. l) sa slová „rozhoduje o zmene účelového určenia majetku, ktorý nadobudla“ nahrádzajú slovami „zmenu účelového určenia majetku mesta, ktorý nadobudlo“.

8.	V článku 4 ods. 3 písm. m) sa slová „o prebytočnosti nehnuteľnej veci, ktorú nadobudla“ nahrádzajú slovami „prebytočnosť nehnuteľného majetku mesta, ktoré mesto nadobudlo“.

9.	V článku 4 ods. 3 písm. n) sa slová „o prebytočnosti alebo neupotrebiteľnosti hnuteľnej veci, ak jej zostatková cena je  vyššia  ako 3 500,- €; ktorú nadobudla“ nahrádzajú slovami „prebytočnosť alebo neupotrebiteľnosť hnuteľnej veci, ak jej zostatková cena je  vyššia  ako 3 500,- €; ktorú mesto nadobudlo“.

10.	V článku 7 ods. 3 písmeno a) znie:
„a) nehnuteľného majetku, ktoré je mesto povinné previesť podľa osobitného predpisu alebo ktorým sa realizuje právo na prednostný prevod podľa osobitného predpisu,"

11.	V článku 7 ods. 3 písmeno e) znie:
„e) pri prevodoch majetku mesta na základe právnych úkonov z dôvodu hodného osobitného zreteľa, o ktorých mestské zastupiteľstvo rozhodne 3/5 väčšinou všetkých poslancov, pričom musia byť tiež splnené tieto podmienky:
1.	osobitný zreteľ musí byť v materiáli predkladanom na rokovanie mestského zastupiteľstva zdôvodnený,
2.	zámer previesť majetok takýmto spôsobom je mesto prostredníctvom mestského úradu povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.“

12.	V článku 9 ods. 1 sa na konci vety namiesto bodky vkladá čiarka a dopĺňajú sa tieto slová:
„schválených mestským zastupiteľstvom.“

13.	V článku 9 ods. 2 v úvodnej vete sa za slová „verejnej obchodnej súťaže“ dopĺňajú slová „spolu s jej podmienkami,“

14.	V článku 12 odsek 5 znie:
„5. Ak zákon neustanovuje inak, mesto a správca majetku mesta sú povinní pri prenechávaní majetku mesta do nájmu postupovať podľa § 9a ods. 9 zákona č. 138/1991 Zb. o majetku obcí a prenechávať majetok mesta do nájmu najmenej za také nájomné, za aké sa v tom čase a na tom istom mieste obvykle prenechávajú do nájmu na dohodnutý účel veci toho istého druhu alebo porovnateľné veci, okrem:
a)	hnuteľnej veci vo vlastníctve mesta, ktorej zostatková cena je nižšia ako 3500 €,
b)	nájmu majetku mesta, ktorého trvanie s tým istým nájomcom neprekročí 10 dní v kalendárnom mesiaci,
c)	pri nájmoch majetku mesta z dôvodu hodného osobitného zreteľa, o ktorých mestské zastupiteľstvo rozhodne 3/5 väčšinou všetkých poslancov, pričom musia byť tiež splnené tieto podmienky:
1.	osobitný zreteľ musí byť v materiáli predkladanom na rokovanie mestského zastupiteľstva zdôvodnený, 
2.	zámer prenechať majetok takýmto spôsobom je mesto prostredníctvom mestského úradu povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.“
 
15.	V článku 16 sa za odsek 3 vkladajú nové odseky 4 až 6, ktoré znejú:
„4. Pri nakladaní s cennými papiermi a majetkovými podielmi na právnických osobách podľa článku 1 ods. 2 písm. m), dôsledkom ktorého je zmena vlastníctva, sa postupuje podľa ustanovení § 9a ods. 1 až 7 zákona č. 138/1991 Zb. o majetku obcí, ak tento postup nevylučuje osobitný predpis.
5. Práva mesta ako spoločníka právnických osôb, najmä obchodných spoločností, vykonáva primátor mesta ako jeho štatutárny orgán spôsobom podľa osobitného predpisu. Oprávnenie mestského zastupiteľstva schvaľovať zástupcov mesta do štatutárnych a kontrolných orgánov týchto spoločností nie je týmto dotknuté.
6. Zástupcovia mesta, schválení do orgánov jednotlivých právnických osôb podľa ods. 5, pri výkone svojej funkcie postupujú podľa zásad postupu pri výkonu funkcie, vydaných primátorom mesta.“

Čl. II

1.	Toto všeobecne záväzné nariadenie bolo schválené Mestským zastupiteľstvom v Žiline dňa ..............
2.	Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta, t. j. ................

Ing. Igor Choma
								                primátor
PRÍLOHA Č. 1 – Zásady postupu pri výkone funkcie delegovaných zástupcov mesta v obchodných spoločnostiach a iných organizáciách, v ktorých má majetkový podiel Mesto Žilina, zo dňa 26.5.2008

PRÍLOHA Č. 2 – Úplné znenie VZN č. 21/2009 s vyznačenými zmenami

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa §4 ods. 3 písm. a), §6 ods. 1 a §8 ods. 6 zákona č. 369/1990 Zb. o obecnom zriadení v znení neskorších predpisov a podľa §9 ods. 1 zákona SNR č.  138/1991 Zb. o majetku obcí v znení neskorších zmien a doplnkov vydáva toto

VŠEOBECNE ZÁVÄZNÉ NARIADENIE

upravujúce zásady hospodárenia a nakladania s majetkom mesta Žilina
č. 21/2009

Článok 1
Úvodné ustanovenia

1.	Mesto Žilina (ďalej len „mesto“) je územný samosprávny a správny celok Slovenskej republiky, je právnickou osobou, ktorá za podmienok stanovených zákonmi a v týchto zásadách samostatne hospodári s vlastným majetkom, s majetkom štátu prenechaným do užívania mesta a s vlastnými príjmami. 
2.	Tieto zásady sa vzťahujú na majetok,  ktorý je vo vlastníctve mesta, a aj na majetok, ktorý je v spoluvlastníctve mesta a iného subjektu, a upravujú najmä:
a)	obsahové vymedzenie majetku mesta, 
b)	vymedzenie kompetencií primátora a mestského zastupiteľstva pri nakladaní a hospodárení s majetkom mesta, 
c)	nadobúdanie a prevody vlastníctva mesta, 
d)	nájom majetku mesta, 
e)	výpožička majetku mesta, 
f)	vecné bremená na nehnuteľnosti mesta, 
g)	správa majetku mesta (práva a povinností rozpočtových a príspevkových organizácií mesta pri správe majetku mesta, postup prenechávania majetku do správy, podmienky odňatia majetku organizáciám, ktoré mesto zriadilo, podmienky zverenia  ďalšieho  majetku  do správy správcovi,  ktoré úkony správcu podliehajú schváleniu orgánmi mesta), 
h)	pohľadávky a iné majetkové práva mesta,  
i)	nakladanie s cennými papiermi,
j)	vklady majetku mesta  do majetku zakladaných alebo existujúcich obchodných spoločností,
k)	dôvody pre trvalé alebo dočasné upustenie od vymáhania majetkových práv mesta,
l)	nakladanie s majetkom štátu, ktorý mesto užíva,
m) spôsoby výkonu práv vyplývajúcich z vlastníctva z vlastníctva cenných papierov a majetkových podielov na  právnických osobách založených mestom alebo v ktorých má mesto postavenie ovládajúcej osoby alebo rozhodujúci vplyv s dôrazom na transparentnosť a efektívnosť nakladania s majetkom.
3.	 Tieto zásady sú záväzné pre všetky orgány mesta, zamestnancov mesta,  rozpočtové a príspevkové organizácie, ktoré spravujú majetok mesta a ich zamestnancov ako aj subjekty nakladajúce s majetkom mesta. 
4.	Osobitné právne predpisy v oblasti štátnej pomoci nie sú týmito zásadami dotknuté.  

PRVÁ ČASŤ
Majetok mesta

Článok 2
Úvodné ustanovenia

1.	Majetok mesta tvoria nehnuteľné veci a hnuteľné veci vrátane finančných prostriedkov,  ako aj pohľadávky a iné majetkové práva, ktoré sú vo vlastníctve mesta podľa zákona č. 138/1991 Zb. o majetku obcí v znení neskorších právnych predpisov alebo ktoré mesto nadobudne do svojho vlastníctva prechodom z majetku Slovenskej republiky na základe zákona alebo vlastnou činnosťou.  
2.	Majetok mesta možno použiť na účely uvedené v § 8 ods. 4 zákona č. 369/1990 Zb. o obecnom zriadení v znení neskorších predpisov – t.j. na verejné účely, podnikateľskú činnosť a  na výkon samosprávy mesta.
3.	Majetok mesta sa má zveľaďovať a v zásade zhodnocovať. 
4.	Darovanie nehnuteľného majetku je neprípustné, ak osobitný predpis neustanovuje inak.
5.	Správa a údržba majetku mesta je povinnosťou mesta a je financovaná z rozpočtu mesta.
6.	Mesto môže zveriť svoj majetok do správy len svojim rozpočtovým alebo príspevkovým organizáciám.
7.	Mesto môže uzatvárať tiež osobitné zmluvy o výkone správy, resp. na výkon činností obdobných správe s inými právnickými osobami, ktoré zabezpečia správu majetku mesta.
8.	Majetok mesta možno tiež za podmienok určených týmito zásadami:
a)	dať do prenájmu – a to jednotlivo alebo aj celý súbor vecí,
b)	dať do výpožičky - bezodplatne poskytnúť určitým subjektom na plnenie úloh – nesmie to však odporovať cieľom a záujmom mesta, 
c)	vložiť ako majetkový vklad do základného imania obchodnej spoločnosti  alebo z neho založiť právnickú osobu podľa osobitného zákona napr. podľa zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov
d)	zriadiť na nehnuteľnom majetku vecné bremeno v súlade s platnými právnymi predpismi.
9.	Mesto je povinné v prípadoch určených platnou  právnou úpravou zachovať účelové určenie majetku mesta. 
10.	Na majetok vo vlastníctve mesta, ktorý mesto nadobudlo podľa ustanovenia § 2b ods. 1 a § 2c zákona č. 138/1991 Zb. o majetku obcí a ktorý ku dňu prechodu majetku Slovenskej republiky na mesto slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti, nemožno zriadiť záložné právo  ani zabezpečovací prevod práva,  uskutočniť výkon rozhodnutia, konkurzné konanie a vyrovnacie konanie podľa osobitných zákonov. 

Článok 3
Prebytočný a neupotrebiteľný majetok mesta

1.	Prebytočným je majetok mesta, ktorý mesto prostredníctvom svojich orgánov a správcov  trvale nepoužíva na plnenia svojich úloh. 
2.	Prebytočný majetok môže mesto  dať do nájmu, výnimočne aj výpožičky alebo tento odpredať.
3.	Neupotrebiteľným je majetok mesta, ktorý pre svoje úplné opotrebovanie, poškodenie, zastaranosť, alebo nehospodárnosť nemôže už slúžiť svojmu pôvodnému účelu.
4.	O prebytočnosti nehnuteľnej veci rozhoduje vždy mestské zastupiteľstvo.
5.	Mesto alebo správcovia majetku mesta môžu na základe návrhu  Škodovej a vyraďovacej komisie  prebytočný alebo neupotrebiteľný hnuteľný majetok vyradiť a následne zlikvidovať/odpredať, zošrotovať/. Pokiaľ zostatková cena hnuteľnej veci presahuje 3500,- € rozhoduje o prebytočnosti alebo neupotrebiteľnosti mestské zastupiteľstvo. Škodová a vyraďovacia komisia je 5-členná. Komisiu vymenúva primátor.

DRUHÁ ČASŤ
Vymedzenie kompetencií pri nakladaní s majetkom mesta

Článok 4
Vymedzenie kompetencií primátora a mestského zastupiteľstva

1.	Pri hospodárení a nakladaní s majetkom mesta  delí sa právomoc medzi mesto a správcu majetku mesta. V rámci mesta sa delí právomoc medzi mestské zastupiteľstvo a primátora.
2.	Oprávnenia a  povinnosti správcu upravuje tretia časť týchto zásad.
3.	Mestské zastupiteľstvo schvaľuje vždy:
a)	všetky zmluvné prevody nehnuteľného majetku (t.j. nadobúdanie, predaj, resp. zámenu), pokiaľ osobitný zákon neurčí inak (napr. zákon č. 182/1993 Z. z.)
a) spôsob prevodu vlastníctva nehnuteľného majetku na základe právnych úkonov   s výnimkou prípadu, ak je mesto povinné previesť nehnuteľný majetok podľa osobitného predpisu,
b)	zmluvné prevody hnuteľného majetku, ktorého zostatková cena je  3 500,-  € a viac, 
b) prevody vlastníctva hnuteľného majetku na základe právnych úkonov, ktorého zostatková cena je 3500 € a viac,
c)	všetky zmluvy o prevode správy a zmluvy o zámene správy medzi správcami majetku mesta týkajúce sa nehnuteľného majetku,
d)	zmluvy o prevode správy a zmluvy o zámene správy medzi správcami majetku mesta týkajúce sa hnuteľného majetku nad hodnotu 17 000,- €,
e)	aukčný predaj vecí podľa osobitných predpisov,
f)	združovanie finančných prostriedkov v združeniach a zriadenie spoločného regionálneho alebo záujmového fondu,
g)	odpustenie, prípadne zníženie pohľadávky mesta nad hodnotu 3 500,- €,
h)	o vklade nehnuteľného majetku mesta do obchodnej spoločnosti alebo o jeho použití na založenie inej  právnickej osoby,
h) vklady majetku mesta do majetku zakladaných alebo existujúcich obchodných spoločností a iných právnických osôb s účasťou mesta,
i)	o vklade hnuteľného majetku mesta nad hodnotu 3 500,-  € do  majetku zakladaných alebo existujúcich obchodných spoločností a iných právnických osôb s majetkovou účasťou mesta,
i) podmienky obchodnej verejnej súťaže, ak sa má prevod vlastníctva nehnuteľného   majetku realizovať na základe obchodnej verejnej súťaže,
 j)  prevody vlastníctva nehnuteľného majetku, ak sa realizujú priamym predajom,
 k) koncesné zmluvy na uskutočňovanie stavebných prác alebo koncesné zmluvy na poskytnutie služby uzatvorené podľa osobitného predpisu, a to 3/5 väčšinou všetkých poslancov
l)	 rozhoduje o  zmene účelového určenia majetku, ktorý nadobudla zmenu účelového určenia majetku mesta, ktorý nadobudlo podľa § 2b ods. 1 a § 2c zákona č. 138/1991 Zb. o majetku obcí a ktorý ku dňu prechodu majetku Slovenskej republiky na mesto slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti.
m)	o prebytočnosti nehnuteľnej veci, ktorú nadobudla prebytočnosť nehnuteľného majetku mesta, ktoré mesto nadobudlo podľa § 2b ods. 1 a § 2c zákona č. 138/1991 Zb. o majetku obcí a  ktorá ku dňu prechodu majetku Slovenskej republiky na mesto slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti.
n)	  o prebytočnosti alebo neupotrebiteľnosti hnuteľnej veci, ak jej zostatková cena je  vyššia  ako 3 500,- €; ktorú nadobudla prebytočnosť alebo neupotrebiteľnosť hnuteľnej veci, ak jej zostatková cena je  vyššia  ako 3 500,- €; ktorú mesto nadobudlo podľa § 2b ods. 1 a § 2c zákona č. 138/1991 Zb. o majetku obcí   a ktorá ku dňu prechodu majetku Slovenskej republiky na mesto slúži na výchovno-vzdelávací proces v oblasti vzdelávania a výchovy a činnosti s nimi bezprostredne    súvisiace a na zabezpečenie sociálnej pomoci a zdravotnej starostlivosti,
o)	 nakladanie s inými majetkovými právami mesta nad hodnotu 35 000,- €
p)	 prenechanie majetku mesta a majetku štátu zvereného mestu do užívania iným fyzickým alebo  právnickým osobám  v prípadoch určených týmito zásadami,
r)	 uzavretie záväzku rozpočtovou alebo príspevkovou organizáciou mesta nad sumu 15 000,- €,
s)	 v ďalších prípadoch určených týmito zásadami.
4.	Primátor je štatutárnym orgánom v majetkovoprávnych vzťahoch mesta.
5.	Primátor rozhoduje v tých prípadoch keď nie je daná rozhodovacia právomoc mestského zastupiteľstva. 

Článok 5
Vymedzenie kompetencií správcu majetku mesta

1.	Mesto  hospodári so svojím majetkom samostatne alebo prostredníctvom správcu majetku mesta (ďalej len "správca"), ktorým je jej rozpočtová organizácia alebo príspevková organizácia zriadená podľa osobitného predpisu. 
2.	Obsahom správy majetku mesta  je  súhrn oprávnení a povinností správcov k tej časti majetku, ktorú im mesto zverilo do správy alebo ktorú správca nadobudol vlastnou činnosťou.
3.	Správca je oprávnený a povinný majetok mesta držať, užívať na plnenie úloh v rámci predmetu činnosti alebo v súvislosti s ním, brať z neho úžitky a nakladať s ním v súlade s právnymi predpismi a týmito zásadami. 
4.	Správca majetku, ktorému bol majetok mesta zverený do správy, je povinný s ním hospodáriť v prospech rozvoja mesta, jeho občanov a ochrany a tvorby životného prostredia. 
5.	Správca majetku pri nakladaní s majetkom mesta  nie je oprávnený majetok mesta scudziť, zaťažiť, dať do zálohu, poskytnúť ako zabezpečovací inštitút k svojmu záväzku.  
6.	Správca majetku mesta nemôže nadobudnúť majetok do svojho vlastníctva. Majetok, ktorý správca nadobúda, je vlastníctvom mesta. 
7.	Správca majetku vykonáva právne úkony pri správe majetku mesta v mene mesta. Správca majetku koná v mene mesta pred súdmi a inými orgánmi vo veciach týkajúcich sa majetku mesta, ktorý spravuje. 
8.	Správa majetku mesta vzniká
a) zverením majetku mesta do správy správcu, 
b) prevodom správy majetku mesta,
c) nadobudnutím majetku do vlastníctva mesta vlastnou činnosťou správcu.
9.	Majetok mesta zverený do správy určí mesto pri zriadení správcu v zriaďovacej listine. Zriaďovateľ odovzdá zverený majetok správcovi protokolom o odovzdaní a prevzatí majetku mesta. Mesto môže za nasledovných podmienok zveriť správcovi do správy ďalší majetok mesta: 
a)  ak ide o majetok mesta ktorý sa stane pre mesto prebytočný alebo neupotrebiteľný,
b)  ak je to v záujme lepšieho využitia tohto majetku,
c)  ak ide o majetok pre zabezpečenie ďalšej činnosti, alebo zlepšenie existujúcej činnosti správcu.     
10.	  Mesto môže za nasledovných podmienok  odňať správu majetku mesta: 
a) ak si správca neplní svoje povinnosti (najmä ak správca nevedie majetok mesta v účtovníctve, nenakladá s majetkom hospodárne efektívne, účelne alebo účinne)
b) ak ide o majetok mesta, ktorý sa stane pre správcu prebytočný alebo neupotrebiteľný,
c) ak je to v záujme lepšieho využitia tohto majetku.   
11.	Správcovia majetku mesta môžu uzatvárať zmluvy o prevode správy alebo o zámene správy. Pre platnosť tejto zmluvy je nevyhnutné, aby danú zmluvu o prevode správy alebo o zámene správy pred jej uzavretím správcami schválilo mestské zastupiteľstvo.
12.	Správcovia majetku mesta sú povinní tento majetok udržiavať, chrániť, zhodnocovať a viesť zverený majetok v predpísanej evidencii.
13.	Správcovia majetku mesta sú povinní  raz ročne vykonávať inventarizáciu zvereného majetku.

TRETIA ČASŤ
Nadobúdanie majetku  mestom a prevody vlastníctva mesta

Článok 6
Nadobúdanie vecí do vlastníctva mesta

1.	Mesto môže nadobúdať hnuteľné veci a nehnuteľné veci, vrátane finančných prostriedkov ako aj pohľadávky a iné majetkové práva od fyzických osôb,  právnických osôb a štátu odplatne alebo bezodplatne. 
2.	Mesto postupuje pri obstarávaní majetku -  tovarov podľa zák. č. 25/2006 Z. z. 	o verejnom obstarávaní v znení neskorších predpisov a podľa ďalších osobitných predpisov.
3.	Mesto nadobúda hnuteľné veci a nehnuteľné veci, vrátane finančných prostriedkov ako aj pohľadávky a iné majetkové práva na základe právnych úkonov, na základe rozhodnutia orgánu verejnej moci, na základe zákona alebo na základe iných právnych skutočností. 
4.	Nadobúdanie vlastníctva nehnuteľného majetku podlieha vždy schváleniu mestským zastupiteľstvom. Schváleniu mestským  zastupiteľstvom podlieha aj nadobúdanie hnuteľných vecí nad hodnotu 17 000, - €. 
5.	V ostatných prípadoch rozhoduje primátor. 
6.	Mesto môže nadobúdať veci bezodplatne (darovaním a dedením). Aj v týchto prípadoch sa musí použiť ustanovenie článku  6 ods. 4 týchto zásad, t.j. pri nadobúdaní nehnuteľného majetku bez ohľadu na jeho hodnotu a pri nadobúdaní  hnuteľného majetku nad hodnotu 17 000,- €  je nevyhnutné schválenie mestským zastupiteľstvom. Výnimkou je prijatie peňažného  daru alebo finančného sponzoringu v peniazoch, o tomto rozhoduje primátor. 
7.	Mesto nadobúda majetok tiež : 
a)	podnikateľskou činnosťou, 
b)	investorskou činnosťou (stavbou objektov a budov),
c)	v súlade so zmluvou v prípadoch združenia prostriedkov s inými právnickými alebo fyzickými osobami.  
8.	Mesto  nadobúda majetok aj prostredníctvom správcu, ktorým je príspevková alebo rozpočtová organizácia, ktorej zriaďovateľom je mesto.

Článok  7
Prevod vlastníctva majetku mesta

1.	Rozhodnutie o prevode vlastníctva  nehnuteľného majetku mesta na iný subjekt podlieha vždy schváleniu mestským zastupiteľstvom, ak osobitné zákony neustanovujú inak. 
2.	Rozhodnutie o prevode vlastníctva hnuteľného majetku mesta na iný subjekt podlieha vždy schváleniu mestským zastupiteľstvom, ak zostatková hodnota hnuteľného majetku presahuje sumu 3 500,- €. V ostaných prípadoch rozhoduje primátor.
3.	Mesto nebude postupovať pri prevode vlastníctva svojho majetku na iný subjekt ani verejnou obchodnou súťažou ani dobrovoľnou dražbou ani priamym predajom najmenej za cenu určenú znaleckým posudkom, ak ide o prevod majetku mesta a to v týchto prípadoch: 
a)	bytu alebo pozemku podľa zákona č. 182/1993 Z. z., 
a) nehnuteľného majetku, ktoré je mesto povinné previesť podľa osobitného predpisu alebo ktorým sa realizuje právo na prednostný prevod podľa osobitného predpisu,
b)	pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou,
c)	podielu majetku mesta, ktorým sa realizuje zákonné predkupné právo,
d)	hnuteľnej veci, ktorej zostatková cena je nižšia ako 3 500,- € 
e)	v prípadoch hodných osobitného zreteľa, o ktorých mestské zastupiteľstvo rozhodne   trojpätinovou väčšinou prítomných poslancov.
         e) pri prevodoch majetku mesta na základe právnych úkonov z dôvodu hodného  osobitného zreteľa, o ktorých mestské zastupiteľstvo rozhodne 3/5 väčšinou všetkých poslancov, pričom musia byť tiež splnené tieto podmienky:
3.	 osobitný zreteľ musí byť v materiáli predkladanom na rokovanie mestského    zastupiteľstva zdôvodnený,
4.	zámer previesť majetok takýmto spôsobom je mesto prostredníctvom mestského  úradu povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.“

Článok 8
Postup pri prevodoch  podliehajúcich  schváleniu
mestským zastupiteľstvom

1.	Návrh na  predaj  majetku mesta v prípadoch podliehajúcich schváleniu mestským zastupiteľstvom sa podáva mestskému zastupiteľstvu, pričom je potrebné  vymedziť a presne identifikovať majetok, ktorý sa má predať. 
2.	Mestské zastupiteľstvo, pokiaľ tieto zásady neustanovujú inak, môže schváliť len jeden z nasledovných spôsobov predaja  majetku mesta: 
a)	 na základe výsledkov obchodnej verejnej súťaže podľa ustanovenia § 281 a nasl. Obchodného zákonníka,
b)	na základe dobrovoľnej dražby podľa  zákona č. 527/2002 Z. z. o dobrovoľných dražbách v znení neskorších predpisov,
c)	priamy predaj, najmenej za cenu vo výške všeobecnej hodnoty majetku stanovenej podľa vyhlášky MS SR č. 492/2004 Z. z. o stanovení všeobecnej hodnoty majetku v znení neskorších právnych predpisov, ak všeobecná hodnota veci stanovená znaleckým posudkom sa rovná alebo je menej ako 40 000,- €.
3.	V prípade predaja podľa ods. 2 písm. a), b) a c) schváli mestské zastupiteľstvo takýto zámer predaja majetku mesta spolu s niektorým z týchto spôsobov a prípadnými  podmienkami.

Článok 9
Obchodná verejná súťaž

1.	V prípade predaja majetku mesta  prostredníctvom obchodnej verejnej súťaže sa postupuje  podľa zákona č. 138/1991 Zb. o majetku obcí v znení neskorších prepisov s použitím ustanovenia § 281 a nasl. Obchodného zákonníka podľa týchto zásad a podľa  podmienok verejnej obchodnej súťaže, schválených mestským zastupiteľstvom. 
2.	Ak mestské zastupiteľstvo na svojom zasadnutí uznesením schváli  zámer predaja majetku na základe verejnej obchodnej súťaže  spolu s jej podmienkami mestský úrad zabezpečí:
a)	oznámenie o zámere predať vec z majetku mesta na základe verejnej obchodnej súťaže a  zverejnenie  podmienok obchodnej verejnej súťaže  na úradnej tabuli mesta  a na  internetovej stránke mesta,  
b)	oznámenie zámeru predať vec z majetku mesta formou verejnej obchodnej súťaže v regionálnej tlači spolu s uvedením miesta, kde sú zverejnené podmienky tejto súťaže,
c)	vyhotovenie znaleckého posudku na ocenenie veci. 
3.	Mestský úrad  umožní vykonať obhliadku nehnuteľnosti / hnuteľnej veci a nazretie do znaleckého posudku.
4.	Vyhodnotenie  verejnej obchodnej súťaže vykoná najmenej 5 členná výberová komisia, ktorú menuje primátor.
5.	Výberová komisia skontroluje neporušenosť obálok, vykoná otváranie obálok a následne skontroluje, či jednotlivé návrhy majú predpísané náležitosti a v prípade neúplnosti takéto návrhy z posudzovania vylúči. Pri posudzovaní jednotlivých návrhov im priradí poradie podľa  najvhodnejšej ponuky v zmysle súťažných podmienok. Najvhodnejšej ponuke pridelí poradie č. 1.
6.	Výsledky verejnej obchodnej súťaže sa predložia mestskému zastupiteľstvu, ktoré na ich základe rozhodne o predaji majetku mesta. 

Článok 10
Dobrovoľná dražba

1.	V prípade predaja majetku mesta  prostredníctvom dobrovoľnej dražby  sa postupuje  podľa zákona  č. 138/1991 Zb. o majetku obcí v znení neskorších prepisov s použitím zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a podľa týchto zásad.
2.	V prípade, že mestské zastupiteľstvo rozhodne o zámere predať vec z majetku mesta a o spôsobe jeho predaja dobrovoľnou dražbou, primátor  je oprávnený  poveriť vykonaním dobrovoľnej dražby osobu oprávnenú vykonávať dražby v zmysle osobitných právnych predpisov.
3.	Ak mestské  zastupiteľstvo schváli predaj majetku mesta prostredníctvom dobrovoľnej dražby, zabezpečí mestský úrad aby bol zámer predať majetok spôsobom dobrovoľnej dražby zverejnený  v regionálnej tlači, úradnej tabuli mesta a oznámením na internetovej stránke mesta.

Článok 11
Priamy predaj

1.	V prípade predaja  majetku mesta  prostredníctvom priameho predaja je mesto  povinné postupovať podľa zákona č. 138/1991 Zb. o majetku obcí v znení neskorších právnych predpisov a podľa týchto zásad.
2.	Mesto nemôže previesť majetok mesta priamym predajom, ak všeobecná hodnota majetku stanovená podľa znaleckého posudku presiahne 40 000,- €.
3.	Mesto musí prevádzaný majetok vymedziť a presne identifikovať tak, aby nebol zameniteľný.
4.	Mestský úrad zabezpečí za účelom ocenenia predmetného majetku vypracovanie znaleckého posudku. Ak všeobecná hodnota majetku stanovená podľa znaleckého posudku presiahne 40 000,- €, mestský úrad  úkony smerujúce k priamemu predaju zastaví, resp. zruší a predloží na mestské zastupiteľstvo návrh na predaj iným spôsobom.
5.	Predaj majetku mesta priamym predajom môže byť len minimálne za cenu určenú na základe znaleckého posudku.
6.	Mesto nemôže previesť vlastníctvo majetku mesta priamym predajom na fyzickú osobu, ktorá je v meste 
a)	primátorom,
b)	poslancom mestského zastupiteľstva,
c)	štatutárnym orgánom alebo členom štatutárneho orgánu právnickej osoby zriadenej alebo založenej mestom,
d)	prednostom mestského úradu,
e)	zamestnancom mesta,
f)	 hlavným kontrolórom mesta,
g)	blízkou osobou osôb uvedených v tomto odseku zásad (blízka osoba je osoba 	vymedzená v ustanovení § 116 Občianskeho zákonníka).
7.	Mesto nemôže previesť vlastníctvo svojho majetku priamym predajom na právnickú osobu, v ktorej je zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu je osoba uvedená v odseku 6; to neplatí, ak ide o právnickú osobu, ktorej zakladateľom je mesto alebo v ktorej má mesto obchodný podiel.
8.	Mestské zastupiteľstvo po tom, čo schváli predaj svojho majetku priamym predajom, poverí mestský úrad, aby zabezpečil oznámenie o priamom predaji majetku mesta prostredníctvom oznámenia na úradnej tabuli mesta, prostredníctvom internetu - oznámením na internetovej stránke mesta a oznámením v regionálnej tlači. Mesto zverejní svoj zámer predať svoj majetok priamym predajom najmenej na 15 dní. Lehota na predkladanie cenových ponúk pre záujemcov o kúpu majetku mesta je 15 dní.
9.	Mestský úrad predloží cenové ponuky mestskému zastupiteľstvu, ktoré na základe doručených cenových ponúk rozhodne o predaji majetku mesta minimálne za cenu stanovenú v znaleckom posudku.  

ŠTVRTÁ ČASŤ
Dočasné užívanie majetku mesta a vecné bremená

Článok 12
Nájom majetku mesta

1.	Mesto a správca majetku mesta môže veci, ktoré dočasne nepotrebuje na plnenie svojich úloh  prenechať zmluvou na dočasné užívanie inej právnickej alebo fyzickej osobe.
2.	Prenechávať majetok mesta na dočasné užívanie je možné aj v prípadoch, keď je to pre mesto ekonomicky výhodné.
3.	Mesto a správca majetku mesta je povinný pri prenechávaní majetku mesta do nájmu postupovať  dôsledne podľa ustanovenia § 9a ods. 9 zákona č. 138/1991 Zb. o majetku obcí a aj podľa  týchto zásad. 
4.	Majetok mesta možno prenajať len na určený čas a na základe písomnej nájomnej zmluvy. V prípade nájmu na dobu určitú nad 3 roky schvaľuje  uzavretie zmluvy mestské zastupiteľstvo. V prípade nájmu na dobu neurčitú musí byť výpovedná lehota maximálne 3 mesiace alebo kratšia, o možnosti dlhšej výpovednej lehoty rozhoduje mestské zastupiteľstvo . 
5.	 Mesto a správca majetku mesta je povinný poskytnúť majetok mesta do nájmu pre fyzické a právnické osoby za cenu za akú sa v tom čase a mieste obvykle prenecháva totožná alebo podobná nehnuteľná vec do nájmu okrem prípadov: 
a) hnuteľnej veci vo vlastníctve mesta, ktorej zostatková cena je nižšia ako 3500, - €,
b)nájmu majetku mesta, ktorého trvanie s tým istým nájomcom neprekročí 10 dní v kalendárnom mesiaci,   
c) v prípadoch hodných osobitného zreteľa , o ktorých mestské zastupiteľstvo rozhodne 3/5 väčšinou prítomných poslancov.
5.  Ak zákon neustanovuje inak, mesto a správca majetku mesta sú povinní pri prenechávaní majetku mesta do nájmu postupovať podľa § 9a ods. 9 zákona č. 138/1991 Zb. o majetku obcí a prenechávať majetok mesta do nájmu najmenej za také nájomné, za aké sa v tom čase a na tom istom mieste obvykle prenechávajú do nájmu na dohodnutý účel veci toho istého druhu alebo porovnateľné veci, okrem:
d)	hnuteľnej veci vo vlastníctve mesta, ktorej zostatková cena je nižšia ako 3500 €,
e)	nájmu majetku mesta, ktorého trvanie s tým istým nájomcom neprekročí 10 dní v kalendárnom mesiaci,
f)	pri nájmoch majetku mesta z dôvodu hodného osobitného zreteľa, o ktorých mestské zastupiteľstvo rozhodne 3/5 väčšinou všetkých poslancov, pričom musia byť tiež splnené tieto podmienky:
3.	osobitný zreteľ musí byť v materiáli predkladanom na rokovanie mestského   zastupiteľstva zdôvodnený, 
4.	 zámer prenechať majetok takýmto spôsobom je mesto prostredníctvom mestského úradu povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.
6.	Mestské zastupiteľstvo určuje priamo v týchto zásadách  niektoré  prípady hodné osobitného zreteľa, ktorými sú najmä: 
a)	všetky nájmy majetku mesta na dobú určitú v trvaní maximálne 1 rok,
b)	nájmy majetku na dobu neurčitú,
c)	užívanie nehnuteľností mesta za účelom umiestnenia reklamných a informačných zariadení podľa všeobecne záväzného nariadenia mesta Žilina č. 14/2007 o reklamných, informačných a propagačných zariadeniach na území mesta Žilina. 
7.	 Správcovia majetku mesta postupujú pri prenechávaní majetku mesta do užívania iným osobám primerane  v súlade s týmito zásadami s tým, že v prípade uzatvorenia zmluvy na dobu určitú v trvaní nad jeden rok až do 3 rokov je k uzatvoreniu zmluvy potrebný súhlas primátora.

Článok 13
Výpožička majetku mesta

1.	Zmluvu o výpožičke (bezplatnom užívaní)  majetku mesta je možné uzavrieť  výlučne za  podmienok, že tento majetok bude slúžiť na verejnoprospešný účel.
2.	Zmluva o výpožičke môže byť uzavretá maximálne na dobu 1 roka s možnosťou výpovede v jednomesačnej výpovednej lehote.
3.	Pre rozhodovanie o výpožičke sa primerane použijú ustanovenia článku 4 týchto zásad týkajúce sa prevodu vlastníctva majetku. 

Článok 14
Vecné bremená na nehnuteľnosti mesta

1.	Vecné bremená obmedzujú mesto ako vlastníka nehnuteľnej veci v prospech niekoho iného tak, že je povinné niečo strpieť, niečoho sa zdržať alebo niečo konať.
2.	Vecné bremená vznikajú písomnou zmluvou, na základe závetu v spojení s výsledkami konania o dedičstve, schválenou dohodou dedičov, rozhodnutím príslušného orgánu, zo zákona alebo vydržaním.
3.	Zriadenie vecného bremena na nehnuteľnosť mesta v prípadoch, kde sa vyžaduje vôľa mesta, podlieha schváleniu mestským zastupiteľstvom. 

PIATA ČASŤ
Pohľadávky a iné majetkové práva mesta

Článok 15

1.	Mesto a správcovia, ktorí vykonávajú právo správy a hospodárenia s pohľadávkami a majetkovými právami mesta, sú povinní tieto pohľadávky včas uplatňovať a vymáhať.
2.	Zo závažných dôvodov, najmä sociálnych, je možné na žiadosť dlžníka pohľadávku mesta celkom alebo sčasti odpustiť, alebo upustiť od jej vymáhania. Tomu istému dlžníkovi je možné odpustiť pohľadávku, alebo upustiť od jej vymáhania iba raz v kalendárnom roku.
3.	Dlžníkovi mesta, ak je ním fyzická osoba, možno povoliť splátky alebo povoliť odklad zaplatenia pohľadávky mesta dlžníkom písomne uznanej, čo do dôvodu a výšky, prípadne priznanej právoplatným rozhodnutím súdu alebo iného orgánu, ak tento bez svojho zavinenia nemôže pohľadávku mesta alebo splátku zaplatiť v čase splatnosti.
4.	Odpustiť pohľadávku mesta nie je prípustné, ak vznikla v súvislosti s úmyselnou trestnou činnosťou.
5.	Ak je pohľadávka mesta prechodne nevymožiteľná je možné dočasne upustiť od jej vymáhania, musí sa však zabezpečiť, aby sa táto pohľadávka nepremlčala alebo nezanikla.
        Len čo odpadnú dôvody dočasného upustenia od vymáhania pohľadávky, musia sa vykonať všetky úkony na jej včasné vymoženie.
6.	Primátor môže odpustiť pohľadávku alebo trvale upustiť od vymáhania pohľadávky do výšky 1 700,- €, ak je zo všetkých okolností zrejmé, že pohľadávka je nevymožiteľná, príp. jej vymáhanie je neefektívne, alebo ide o dôvody podľa ods. 2 tohto článku.
       V ostatných prípadoch rozhoduje mestské zastupiteľstvo. 
7.   Hospodárenie s pohľadávkami musí mať písomnú formu.
8.    Nakladanie s pohľadávkami mesta  na úseku daní a poplatkov (dane z nehnuteľnosti, ostatných miestnych daní a miestneho poplatku podľa zák. č. 582/2004 Z. z.) sa riadi dôsledne osobitnou právnou úpravou - zák.  č. 511/1992 Zb. o správe daní a poplatkov v znení neskorších predpisov.
       Ustanovenie ods. 1 – 7 týchto zásad v týchto prípadoch nemožno použiť.

ŠIESTA ČASŤ
Nakladanie s cennými papiermi

Článok 16

1.	Cenné papiere, kryté majetkom mesta, môžu byť vydané len so súhlasom mestského zastupiteľstva a  za podmienok dodržania osobitných právnych predpisov (zák. č.  566/2001 Z. z. o cenných papieroch v znení neskorších predpisov  a  Obchodný zákonník).
2.	O majetkovom  vstupe  do  kapitálovej spoločnosti rozhoduje mestské zastupiteľstvo.
3.	Emisie  cenných  papierov  a ich výšku  vždy  schvaľuje  mestské zastupiteľstvo.
4.	Pri nakladaní s cennými papiermi a majetkovými podielmi na právnických osobách podľa článku 1 ods. 2 písm. m), dôsledkom ktorého je zmena vlastníctva, sa postupuje podľa ustanovení § 9a ods. 1 až 7 zákona č. 138/1991 Zb. o majetku obcí, ak tento postup nevylučuje osobitný predpis.
5.	 Práva mesta ako spoločníka právnických osôb, najmä obchodných spoločností, vykonáva primátor mesta ako jeho štatutárny orgán spôsobom podľa osobitného predpisu. Oprávnenie mestského zastupiteľstva schvaľovať zástupcov mesta do štatutárnych a kontrolných orgánov týchto spoločností nie je týmto dotknuté.
6.	 Zástupcovia mesta, schválení do orgánov jednotlivých právnických osôb podľa ods. 5, pri výkone svojej funkcie postupujú podľa zásad postupu pri výkonu funkcie, vydaných primátorom mesta.“

SIEDMA ČASŤ
Vklady majetku mesta do majetku  obchodných spoločností, alebo iných právnických osôb

Článok 17

Mesto môže svoj majetok vložiť ako vklad do obchodnej spoločnosti alebo môže zo svojho majetku založiť, resp. sa podieľať na založení inej právnickej osoby.  

ÔSMA ČASŤ
Nakladanie s majetkom štátu, ktorý mesto užíva

Článok 18

1.	Nakladanie s majetkom štátu, ktorý mesto užíva, sa riadi platnou právnou úpravou a zmluvnými podmienkami medzi štátom a obcou.
2.	V ostatnom sa primerane použijú tieto zásady.

DEVIATA ČASŤ
Spoločné a záverečné ustanovenia

Článok 19

1.	Evidencia a inventarizácia majetku mesta sa vykonáva v súlade s osobitnou právnou úpravou (zák. č. 431/2002 Zb. o účtovníctve v znení neskorších predpisov).
2.	Podklady vo veci nakladania s majetkom mesta pre mestské zastupiteľstvo  a/alebo  primátora pripravuje  mestský úrad, ktorý zároveň posudzuje, vyhodnocuje a rozhoduje o predložení prijatých žiadostí týkajúcich sa majetku mesta na rozhodovanie mestskému zastupiteľstvu a/alebo primátorovi. 
3.	Mestský úrad v Žiline zabezpečí, aby termíny zasadnutí škodovej a vyraďovacej komisie (v súlade s čl. 3.5. týchto zásad) ako aj všetkých ďalších výberových komisií týkajúcich sa majetku mesta boli vopred oznámené všetkým poslancom.
4.	Primátor môže bližšie konkretizovať ustanovenia týchto zásad vo svojich príkazoch, príp. pokynoch.
5.	Ak uznesenie mestského zastupiteľstva týkajúce sa nakladania s majetkom mesta nebude vykonané do jedného roka od jeho prijatia stráca platnosť, ak zo samotného uznesenia nevyplýva niečo iné.
6.	Nadobudnutím účinnosti tohto Všeobecne záväzného nariadenia sa ruší  Všeobecne záväzné nariadenie mesta Žilina č. 21/2009 upravujúce zásady hospodárenia a nakladania  s majetkom mesta Žilina.
7.	Toto všeobecne záväzné nariadenie bolo schválené Mestským zastupiteľstvom v Žiline............. a nadobúda účinnosť 15. dňom od vyvesenia na úradnej tabuli mesta, t.j. ...................

                                                                                                      Ing. Igor Choma
                                                                                                  primátor mesta Žilina